pythainlp/thai-wiki-dataset-v3 huggingface dataset:
อนันต์ ดาบเพ็ชรธิกรณ์

อนันต์ ดาบเพ็ชรธิกรณ์  เป็นมือกลองวงแคลช ปัจจุบันเป็นนักร้องนำวงเฉด
== ประวัติ ==
=== เกิด ===
อนันต์เกิดเมื่อวันที่ 24 มกราคม พ.ศ. 2525 จบการศึกษาระดับมัธยมจาก โรงเรียนราชวินิตบางแก้ว ในพระบรมราชูปถัมภ์ และระดับอุดมศึกษาจาก จากคณะมนุษยศาสตร์สื่อสารมวลชน มหาวิทยาลัยรามคำแหง 
=== เข้าสู่วงการเพลง ===
อนันต์และเพื่อนร่วมวงแคลชได้เข้าสู่วงการเพลงจากการประกวดฮอตเวฟมิวสิกอวอร์ดส์ ครั้งที่ 2 ในปี พ.ศ. 2540 ซึ่งขณะนั้นใช้ชื่อวงว่า "ลูซิเฟอร์" แต่ไม่ผ่านเข้ารอบชิงชนะเลิศ และกลับมาประกวดอีกครั้งในครั้งที่ 3 ปี พ.ศ. 2541 คราวนี้หลุดมาคว้ารองอันดับ 1 ได้สำเร็จ จึงเซ็นสัญญากับจีเอ็มเอ็ม แกรมมี่ ค่าย อัพจี และเปลี่ยนชื่อมาเป็น แคลช
=== ประสบอุบัติเหตุ ===
อนันต์ประสบอุบัติเหตุรถมอเตอร์ไซค์พลิกคว่ำเมื่อวันที่ 26 กรกฎาคม พ.ศ. 2549 ระหว่างไปเล่นคอนเสิร์ตที่จังหวัดสมุทรปราการ ส่งผลให้ได้รับบาดเจ็บสาหัส ต้องเข้ารับการรักษากายภาพบำบัดเป็นเวลาหลายเดือน ทำให้วงแคลชต้องใช้ โอ๊ป - เพิ่มศักดิ์ พิสิษฐ์สังฆการ มาตีกลองไฟฟ้าแทนอนันต์ที่กำลังฟื้นฟูร่างกายในอัลบั้ม แครชชิง
=== แคลชยุบวง ยักษ์กับสุ่มไปทำวงเฉด ===
หลังจากแคลชออกอัลบั้มมาถึง 7 อัลบั้ม แคลชได้ยุบวงไปในปี พ.ศ. 2554 จากการแยกทางของ ปรีติ บารมีอนันต์ นักร้องนำ ทำให้อนันต์และสุกฤษณ์ ศรีเปารยะ มือเบส ไปฟอร์มวงเฉดกับแบน, เล้ง และเหมี่ยว
ปี พ.ศ. 2559 ได้เปลี่ยนชื่อวงเป็นวง ทรูปทาวเวอร์ (Troop Tower) และวงเฉดได้ยุบลงเนื่องจากสมาชิกในวงบางคนได้ออกไปจากวงเพื่อภารกิจบางประการ อาทิ เล้ง - พงศกร ลีลิมปเจริญสกุล มือกีตาร์ ได้ออกไปช่วยกิจการที่บ้าน และสุ่ม - สุกฤษณ์ ศรีเปารยะ มือเบส ได้ออกไปทำทีมจักรยาน เป็นต้น   นอกจากนี้ยังได้สมาชิกคนใหม่มาเพิ่มอีก 1 คนนั่นคือ โอม มือกีตาร์ ที่เคยได้ร่วมงานการคลุกคลีทำเพลงร่วมกับวงเฉดมาก่อน
== ผลงาน ==
=== ในนามวงแคลช ===
One พ.ศ. 2544
ซาวด์เชก พ.ศ. 2546
เบรนสตรอม พ.ศ. 2547
อีโมชัน พ.ศ. 2548
แครชชิง พ.ศ. 2549
ร็อกออฟเอจเจส พ.ศ. 2551
ไนน์มิสยูทู พ.ศ. 2553
=== ในนามวงเฉด ===
ทางแห่งฝัน
รอพี่ก่อน
อย่ามาเยอะ
=== ในนามวงทรูปทาวเวอร์ ===
ขอโทษ
== ชีวิตส่วนตัว ==
อนันต์และเพื่อนร่วมวงแคลชยังได้เปิดร้านอาหารกึ่งผับชื่อแคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเดย์ จากวงไทยเทเนี่ยม
== อ้างอิง ==
บุคคลที่เกิดในปี พ.ศ. 2525
บุคคลที่ยังมีชีวิตอยู่
บุคคลจากโรงเรียนราชวินิตบางแก้ว
บุคคลจากคณะสื่อสารมวลชน มหาวิทยาลัยรามคำแหง
การผูกขาด

การผูกขาด (monopoly) เกิดเมื่อบุคคลหรือวิสาหกิจหนึ่งเป็นผู้ผลิตรายเดียวของโภคภัณฑ์อย่างหนึ่ง (ต่างจากการผูกขาดการซื้อ (monopsony) ซึ่งเกี่ยวข้องกับการควบคุมตลาดเพื่อซื้อสินค้าและบริการของบุคคลหรือวิสาหกิจหนึ่ง และการผูกขาดโดยผู้ขายเพียงน้อยราย (oligopoly) ซึ่งประกอบด้วยบุคคลหรือวิสาหกิจไม่กี่รายครอบงำอุตสาหกรรมหนึ่ง) ฉะนั้น การผูกขาดจึงมีลักษณะขาดการแข่งขันทางเศรษฐกิจเพื่อผลิตสินค้าหรือบริการ ขาดสินค้าทดแทนที่อยู่รอดได้ และการมีราคาผูกขาดสูงเกินต้นทุนเพิ่มต่อหน่วยของสถานธุรกิจมาก ซึ่งนำสู่กำไรผูกขาดสูง กริยา "ผูกขาด" หมายถึง กระบวนการซึ่งบริษัทได้มาซึ่งความสามารถเพิ่มราคาหรือตัดคู่แข่ง ในทางเศรษฐศาสตร์ การผูกขาดเป็นผู้ขายรายเดียว ในวิชากฎหมาย การผูกขาด คือ สถานธุรกิจซึ่งมีอำนาจทางตลาดอย่างสำคัญ นั่นคือ อำนาจตั้งราคาสูงเกินจนทำให้ปริมาณส่วนเกินในสังคมต่ำลง แม้การผูกขาดอาจเป็นธุรกิจขนาดใหญ่ แต่ขนาดมิใช่ลักษณะของการผูกขาด ธุรกิจขนาดเล็กยังอาจมีอำนาจเพิ่มราคาในอุตสาหกรรม (หรือตลาด) ขนาดเล็กได้
การผูกขาดอาจเกิดขึ้นได้โดยสภาพเนื่องจากมีการแข่งขันจำกัด เพราะอุตสาหกรรมนั้นต้องใช้ทรัพยากรสูงและต้องมีราคาดำเนินการสูง (เช่น ระบบทางรถไฟ) ขณะที่บางคนเสนอว่าเทคโนโลยีได้เปลี่ยนแปลงสภาพของการแข่งขันทางเศรษฐกิจในทางที่โน้มเอียงให้เกิดภาวะผู้ชนะกินรวบมากขึ้น
== อ้างอิง ==
 
โครงสร้างตลาดและการกำหนดราคา
ปัญหาเศรษฐกิจ
เปาโรติส

เปาโรติส (paurotis palm, Everglades palm; ) เป็นปาล์มชนิดเดียวในสกุล Acoelorrhaphe มีถิ่นกำเนิดในอเมริกากลาง, ตอนใต้ของเม็กซิโก, แคริบเบียน, โคลอมเบีย, บาฮามาส และตอนใต้ของรัฐฟลอริดา นิยมปลูกเป็นไม้ประดับ ชื่อสกุลของเปาโรติสมาจากภาษากรีก แปลว่า "ไม่มีราฟี"
เปาโรติสเป็นปาล์มกอ สูงได้ถึง 8 เมตร ลำต้นมีเส้นผ่านศูนย์กลาง 10 เซนติเมตร มีแผ่นใยคลุมและทางใบแห้งติดแน่น ใบรูปพัด ขอบใบจักเว้าลึกเกือบถึงสะดือ แผ่นใบกางเกือบครึ่งวงกลม กว้าง 80 เซนติเมตร ใต้ใบมีนวลสีขาว ก้านใบยาว 1 เมตร มีหนามที่ขอบก้าน ช่อดอกสมบูรณ์เพศ ออกระหว่างกาบใบ ยาว 1.2 เมตร ผลกลมขนาด 1.2 เซนติเมตร เมื่อสุกมีสีส้ม
== อ้างอิง ==
== แหล่งข้อมูลอื่น ==
Acoelorrhaphe wrightii - Environmental Horticulture
ปาล์ม
วงศ์ย่อยลาน
ไม้ประดับ
เลฟ ลาร์เซิน

เลฟ ฮอลเกอร์ ลาร์เซิน (Leif Holger Larsen; 27 มกราคม พ.ศ. 2497 – 8 พฤษภาคม พ.ศ. 2558) เป็นนักการทูตของนอร์เวย์ประจำประเทศปากีสถาน เขาเสียชีวิตเมื่อวันที่ 8 พฤษภาคม พ.ศ. 2558 หลังจากที่เฮลิคอปเตอร์ตกบริเวณตอนเหนือของประเทศปากีสถาน ขณะกำลังเดินทางสู่อิสลามาบาด
== อ้างอิง ==
นักการทูตชาวนอร์เวย์
บุคคลจากสตาวังเงอร์
เสียชีวิตจากอุบัติเหตุทางการบินในทวีปเอเชีย
อีฟ ไอ เวอร์ ยู

อีฟ ไอ เวอร์ ยู (If I Were You) คือ สตูดิโออัลบั้มเดี่ยวชุดที่สาม ของ "พัดชา เอนกอายุวัฒน์" ศิลปินไทยหญิง ออกวางจำหน่ายทั่วประเทศ เมื่อวันที่ 8 กันยายน พ.ศ. 2554 อัลบั้มนี้มีเพลงที่ได้รับความนิยม ได้แก่ เพลง "หนึ่งคนพิเศษ" , "รักตัวเองก็พอ"
== ข้อมูลอัลบั้ม ==
อัลบั้ม I Were You เป็นผลงานอัลบั้มเดี่ยวชุดที่ 3 ของ พัดชา เอนกอายุวัฒน์ เป็นอัลบั้มรวมซิงเกิลที่ผ่านมาตลอดเวลา 3 ปี มีทั้งหมด 6 เพลง จำหน่ายพร้อมกับดีวีดีคาราโอเกะ และรวมเรื่องสั้นจากปลายปากกาของพัดชา
== รางวัลที่ได้รับ ==
ในปี พ.ศ. 2555 พัดชา ได้รับการเสนอชื่อเข้าชิงรางวัล "ศิลปินหญิงเดี่ยวยอดเยี่ยม" จากงานประกาศรางวัลคนตรี สีสันอะวอร์ดส์ ครั้งที่ 24 ประจำปี 2554	จากอัลบั้มนี้
== รายชื่อเพลง ==
== ทีมงานอัลบั้ม ==
Executive Production Director - อาจกิจ สุนทรวัฒน์
Commercial Director - พัฒนี จริยะธนา
Marketing Director - ศิริกัลญา โรจนานัญญ์
Creative Marketing Team - อมรา พรหมณะ คณิตตา นุกูลศรีนวล
Sales Manager - Sponsorship - ธนาพรรณ ภูษณวรรณ
Sales Executive - Distribution - วันชนะ พงษ์ขวัญ
Artist Mangement - เทพโยธิน สุวรรณกองกุล
Stylist - Silbing by Otto Apichartvorasilp
Design & Art Direction by - 'Ductstore the design guru
Photographer - พันสิริ สิริเวชพันธุ์
Prop - Huuyaowstudio
Album Mastering by - ปณต สมานไพสิฐ
== ชาร์ตเพลงในอัลบั้ม ==
== อ้างอิง ==
อัลบั้มเพลงในปี พ.ศ. 2554
อัลบั้มเพลงไทยสากล
อัลบั้มเพลงภาษาไทย
อัลบั้มเพลงแนวป็อป
อัลบั้มเพลงของค่ายทรูแฟนเทเชีย
ทอม ยอร์ก

ทอมัส เอ็ดเวิร์ด "ทอม" ยอร์ก (Thomas Edward "Thom" Yorke) เกิดเมื่อวันที่ 7 ตุลาคม ค.ศ. 1968 เป็นนักดนตรีและนักแต่งเพลงชาวอังกฤษ รู้จักดีในฐานะนักร้องนำวงเรดิโอเฮด เขาเป็นที่รู้จักในการใช้เสียงสูง (falsetto) รวมทั้งสามารถเล่นเครื่องดนตรีที่หลากหลาย ยอร์กจะเล่นกีตาร์และเปียโนเป็นหลัก นอกจากนี้ยังเล่นซินธิไซเซอร์ กีตาร์เบสและกลองชุดในช่วงยุค 1990 ยอร์กรู้จักดีในฐานะที่เป็นนักดนตรีร็อก หลังจากอัลบั้ม Kid A ในช่วงยุค 2000 ได้ขยายเป็นดนตรีในแนวอิเล็กทรอนิกส์
ยอร์กเกิดเมื่อปี 1968  ในนอร์แทมป์ตันเชอร์ ครอบครัวของเขาย้ายที่อยู่บ่อยก่อนที่จะมาอยู่ที่ ออกซฟอร์ดเชอร์ ยอร์กเรียนอยู่ที่โรงเรียนอาบิงดัน (Abingdon School) แล้วได้ก่อตั้งวงเรดิโอเฮดขึ้นมาพร้อมเพื่อนร่วมห้อง หลังจากที่เขาศึกษาด้านภาษาอังกฤษและวิจิตรศิลป์ที่มหาวิทยาลัยเอ็กซิเตอร์ เรดิโอเฮดได้เซ็นสัญญากับค่ายพาร์โลโฟน โดยมีชิงเกิลฮิตในช่วงแรกคือ "Creep" จนทำให้ยอร์กมีชื่อเสียงและ เรดิโอเฮด ได้รับคำวิจารณ์ด้วยดีและได้รับรางวัลทองคำขาวหลายครั้ง ยอร์กยังเป็นผู้บุกเบิกในการหาวิธีการจำหน่ายเพลง รวมทั้ง จ่ายตามที่อยากจ่าย (pay-what-you-want) และ บิตทอร์เรนต์
== อ้างอิง ==
นักร้องอังกฤษ
นักดนตรีชาวอังกฤษ
นักดนตรีออลเทอร์นาทิฟร็อก
บุคคลจากเทศมณฑลนอร์แทมป์ตันเชอร์
บุคคลจากเทศมณฑลออกซฟอร์ดเชอร์
แบรนดี โรดส์

แบรนดี อเล็กซิส โรดส์ (Brandi Alexis Rhodes) เกิดวันที่ 23 มิถุนายน ค.ศ. 1983 เป็นผู้ประกาศบนเวทีและโมเดลชาวอเมริกัน อดีตโฆษกผู้ประกาศของWWEในชื่อ อีเดน (Eden) และยังเป็นภรรยาของโคดี โรดส์
== อ้างอิง ==
== แหล่งข้อมูลอื่น ==
ผู้ประกาศนักมวยปล้ำอาชีพ
นางแบบอเมริกัน
พระเจ้าสุริยวงศาธรรมิกราช

พระเจ้าสุริยวงศาธรรมิกราช หรือเจ้าสุริยะ พระราชโอรสของเจ้าต่อนคำ ราชวงศ์เจ้าวรวงศา ประสูติเมื่อ พ.ศ. 2156 หลังจากที่พระเชษฐาของพระองค์แย่งชิงราชสมบัติกัน นับแต่พระบัณฑิตโพธิศาละราชสวรรคต พระองค์ได้ซ่องสุมกำลังอยู่ในป่าและได้ยกทัพเข้ามาตีเวียงจันทน์ ใน พ.ศ. 2181 และเป็นฝ่ายที่ยึดครองเวียงจันทน์ได้ และขึ้นครองราชย์ขณะที่พระชนม์ได้ 25 ชันษา
หลังจากขึ้นครองราชย์ได้ให้เจ้าชมพู พระเชษฐาไปอยู่เมืองเว้ในประเทศเวียดนาม เจ้าบุญชู พระเชษฐาอีกองค์หนึ่งออกผนวชตลอดชีวิต ส่วนพระโอรสของเจ้าไชยที่เป็นพระเชษฐาคือเจ้าปุให้ไปครองเมืองด่านซ้ายและเจ้าสร้อยให้ไปครองเมืองสะพือ พระองค์ครองราชย์สมบัติจนถึง พ.ศ. 2238 เป็นรัชกาลที่ยาวนานและสงบสุขรัชกาลหนึ่ง ในรัชสมัยของพระองค์มีชาวยุโรปเดินทางเข้ามาถึงล้านช้าง ดังที่ปรากฏในบันทึกของเจอร์ราด วาน วูสตอฟ จากประเทศเนเธอร์แลนด์ และบันทึกของบาทหลวงมาร์นี
พระองค์ได้มีการทำศึกสงครามครั้งใหญ่กับอาณาจักรอยุธยาอยู่หลายครั้ง และสุดท้ายล้านช้างเป็นฝ่ายชนะ ส่งผลให้อยุธยาสูญเสียเสบียงและกำลังพลไปอย่างมหาศาลกับการทำสงครามพ่ายแพ้ต่อล้านช้างซึ่งส่งผลให้อยุธยาบอบช้ำอย่างหนักไม่สามารถขยายอิทธิพลไปยังหัวเมืองอื่นๆได้อีก อีกทั้งยังสูญเสียประเทศราชภายใต้อำนาจบางแห่งอีกด้วย นอกจากนี้ท่านยังนำทัพล้านช้างได้ไปตีเมืองพวนและกวาดต้อนไทพวนเข้ามาไว้ในเวียงจันทน์เป็นจำนวนมากที่สุดเท่าที่เคยมีมา อีกทั้งยังมีเมืองเชียงรุ่งเข้ามาสวามิภักดิ์ขอเป็นเมืองขึ้นกับท่านอีกด้วย
พระองค์ได้สั่งประหารเจ้าราชบุตร พระราชโอรสในข้อหาลักลอบเป็นชู้กับพระชายาของพระองค์ ทำให้เมื่อพระองค์สวรรคตจึงขาดรัชทายาทที่ชัดเจน มีแต่พระราชนัดดาที่ทรงพระเยาว์ ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของพระเจ้าสุริยวงศานำไปสู่การแยกอาณาจักรล้านช้างเป็น 3 อาณาจักรในที่สุด
พระองค์ทรงเป็น 1 ใน 4 วีรกษัตริย์หรือมหาราชของประเทศลาว เนื่องจากทรงรักษาเอกราชอาณาจักรลาวจากกรุงศรีอยุธยาได้
== พระราชสันตติวงศ์ ==
ทรงมีราชบุตรราชธิดากับพระเทวี3องค์คือ
เจ้าราชบุตร
เจ้านางกุมารีลงท่า
เจ้านางสุมัง
นอกจากนี้ท่านยังมีพระธิดานามว่า หม่อมคำแล หรือมีอีกพระนามว่า นางคำ ซึ่งได้เสกสมรสกับเจ้าอินทกุมารเจ้าผู้ครองนครศรีฟ้าวาหะหัว (เชียงรุ่ง) ซึ่งสืบเชื้อสายมาจากราชวงศ์อาฬโวสวนต๋าน ซึ่งได้อพยพเข้ามาพึ่งพระบรมโพธิสมภารของพระเจ้ากรุงล้านช้างเมื่อครั้งเสียเมืองเชียงรุ่งให้จีนฮ่อ มีบุตรร่วมกัน พระนามว่า เจ้าองค์คำ ซึ่งต่อมาได้เป็นกษัตริย์องค์ที่ 2 แห่งล้านช้างหลวงพระบางและเป็นเจ้าผู้ครองแคว้นเชียงใหม่ในภายหลัง
== อ้างอิง ==
พิกุล สมัครไทย. “พระเจ้าสุริยวงศาธรรมิกราช มหาธรรมิกราชแห่งยุคทองของล้านช้าง.” ใน กิตติพงษ์ ประพันธ์ (บก.), บทความสืบเนื่องจากการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 13 “ภูมิภาคนิยม และท้องถิ่นนิยมสมัยใหม่ในโลกไร้พรมแดน”. น. 142-157. [มปท.: คณะมนุษยศาสตร์และสังคมศาสตร์ มหาวิทยาลัยมหาสารคาม, 2562.]
มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กรุงเทพฯ: สุขภาพใจ. 2554.หน้า 334-349
พระมหากษัตริย์ล้านช้าง
มหาราชแห่งอาเซียน
https://th.m.wikisource.org/wiki/พงศาวดารล้านช้าง
สหภาพอิสรชน

สหภาพอิสรชน (Union of Independent People; Serikat Rakyat Independen, SRI) เป็นพรรคการเมืองในอินโดนีเซียซึ่งสนับสนุนอดีตรัฐมนตรีว่าการกระทรวงการคลัง ศรี มุลยานี อินดราวาตี พรรคนี้ก่อตั้งเมื่อ 2 พฤษภาคม พ.ศ. 2554 ในจาการ์ตาโดยนักกิจกรรมจากความสามัคคีแห่งประชาชนอินโดนีเซียเพื่อความยุติธรรม (Solidaritas Masyarakat Indonesia untuk Keadilan) พรรคนี้ต้องการสนับสนุนอินดราวาตีขึ้นเป็นประธานาธิบดีในพ.ศ. 2557 อย่างไรก็ตาม พรรคล้มเหลวในกระบวนการยืนยันที่กระทรวงกฏหมายและสิทธิมนุษยชน พรรคได้ยื่นอุทธรณ์ต่อศาลรัฐธรรมนูญ ซึ่งศาลได้มีคำตอบมาในวันที่ 4 สิงหาคม พ.ศ. 2554 ซึ่งศาลได้ให้พรรคปฏิบัติตามกฎหมายพรรคการเมืองให้มีตัวแทนทั้งใน 33 จังหวัด พรรคต้องรอถึง 22 สิงหาคม พ.ศ. 2554 จึงได้ตัวแทนครบทุกจังหวัด และได้ผ่านกระบวนการลงทะเบียนในวันที่ 22 กันยายน พ.ศ. 2554 
== อ้างอิง ==
ขบวนการทางการเมืองในประเทศอินโดนีเซีย
หลวงชาตินักรบ (ศุข ชาตินักรบ)

พลเอก หลวงชาตินักรบ (ศุข ชาตินักรบ) เป็นอดีตรัฐมนตรีว่าการกระทรวงกลาโหมในรัฐบาลพันตรี ควง อภัยวงศ์ และรัฐบาลจอมพล ป. พิบูลสงคราม
== ประวัติ ==
พลเอก หลวงชาตินักรบ (ศุข ชาตินักรบ) จบการศึกษาจากโรงเรียนนายร้อยทหารบก แล้วเข้ารับราชการในกองทัพบก ขณะมียศเป็น พันตรี ได้รับพระราชทานบรรดาศักดิ์เป็น หลวงชาตินักรบ รับราชการมียศสูงสุดที่ พลโท
พ.ศ. 2490 พลโท หลวงชาตินักรบ (ศุข ชาตินักรบ) ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลพันตรี ควง อภัยวงศ์ และลาออกพร้อมคณะรัฐมนตรี พ.ศ. 2491 ได้รับการแต่งตั้งเป็นรัฐมนตรีว่าการกระทรวงกลาโหมอีกครั้งในรัฐบาลพันตรี ควง อภัยวงศ์ แต่ก็ต้องลาออกในไม่มีเดือนถัดมาเนื่องจากคณะรัฐประหารบังคับให้ลาออกภายใน 24 ชั่วโมง ในเดือนเมษายน พ.ศ. 2491 ก็ได้รับการแต่งตั้งเป็นรัฐมนตรีว่าการกระทรวงกลาโหมอีกครั้งในรัฐบาลของจอมพล ป. พิบูลสงคราม ก่อนจะพ้นจากตำแหน่งเพราะได้ประกาศใช้รัฐธรรมนูญแห่งราชอาณาจักรไทย (ฉบับถาวร) เมื่อวันที่ 23 มีนาคม พ.ศ. 2492
== เครื่องราชอิสริยาภรณ์ ==
== อ้างอิง ==
นักการเมืองไทย
ทหารบกชาวไทย
บุคคลจากโรงเรียนนายร้อยพระจุลจอมเกล้า
ชาตินักรบ
รัฐมนตรีว่าการกระทรวงกลาโหมไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
มิชิมะ

มิชิมะ  เป็นนครในจังหวัดชิซูโอกะ ประเทศญี่ปุ่น ตั้งอยู่บริเวณตอนบนของคาบสมุทรอิซุบริเวณเชิงภูเขาฟูจิ
==แหล่งข้อมูลอื่น==
นครในจังหวัดชิซูโอกะ
เคอนิกเส็กก์ อาเกียรา

เคอนิกเส็กก์ อาเกียรา (Koenigsegg Agera) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน เป็นรุ่นต่อของ ซีซีเอ็กซ์/ซีซีอาร์เอ็กซ์ คำว่า "อาเกียรา" เป็นคำกริยา (v.) ภาษาสวีเดน ซึ่งแปลว่า กระทำ หรือ ให้เกิดการกระทำ
อาเกียรา ได้รับการเสนอชื่อเป็น รถไฮเปอร์คาร์แห่งปี ค.ศ. 2010 (Hypercar of the Year in 2010) โดยนิตยสารท็อปเกียร์
== ข้อมูลจำเพาะ ==
=== เครื่องยนต์และระบบส่งกำลัง ===
เดิมทางค่ายเคอนิกเส็กก์ได้มีการพัฒนาเครื่องยนต์ของบริษัทมาแทนที่เครื่องยนต์ 4.7 ลิตร V8 ของฟอร์ด ซึ่งได้นำไปใช้กับรุ่นซีซีเอ็กซ์เป็นครั้งแรก และต่อมาก็ได้พัฒนาเครื่องยนต์ต่อซึ่งมีความจุ 5.0 ลิตร ชนิด ทวิน-เทอร์โบ V8 ซึ่งสามารถให้กำลังได้ถึง 940 แรงม้า (701 กิโลวัตต์) ที่ 6900 รอบ/นาที และแรงบิดสูงสุดที่ 1,100 นิวตัน·เมตร (810 ปอนด์·ฟุต) ที่ 4000 รอบ/นาที โดยเครื่องยนต์มีน้ำหนักเพียง 197 กิโลกรัม (434 ปอนด์) สำหรับระบบส่งกำลัง ใช้เกียร์ดูอัลคลัทซ์แบบแพทเดิลชิฟท์ 7 จังหวะ (7-speed dual clutch with paddle shifters)
=== สมรรถนะภาพ ===

อัตราเร่ง
0–100 กม./ชม. (0–62 ไมล์/ชม.) ใน 2.8 วินาที
0–200 กม./ชม.(0–124 ไมล์/ชม.) ใน 8.9 วินาที
0–300 กม./ชม. (0–186 ไมล์/ชม.) ใน 14.53 วินาที
ความเร็วสูงสุดสามารถทำได้มากกว่า 420 กม./ชม. (260 ไมล์/ชม.)
== รุ่นย่อย ==
=== อาเกียรา อาร์ ===
อาเกียรา อาร์ (Agera R) เปิดตัวในเดือนมีนาคม ค.ศ. 2011 ที่งานเจนีวามอเตอร์โชว์ อาเกียรา อาร์ ยังใช้เครื่องยนต์ 5.0 ลิตร (305 ลบ.นิ้ว) V8 ทวิน-เทอร์โบ แต่เพิ่มแรงม้าเป็น 1,124 ตัว (1,140 PS; 838 kW) สามารถทำอัตราเร่ง 0-100 กม./ชม. ได้ใน 2.8 วินาที และความเร็วสูงสุดที่ 418 กม./ชม. (260 ไมล์/ชม.) ทำให้เป็นรถที่เร็วที่สุดอันดับที่ 3 ของโลกประจำปี ค.ศ. 2014
=== อาเกียรา เอส ===
ในปี ค.ศ. 2013 เคอนิกเส็กก์ ได้เปิดตัว โมเดล อาเกียรา เอส (Koenigsegg Agera S) 2014 สำหรับราคาขาย อาเกียรา เอส ได้ถูกขายที่สิงคโปร์ ในราคา 4.2 ล้านดอลลาร์ หรือเป็นเงินไทยราว 126 ล้านบาท
=== วัน:1 ===
เคอนิกเส็กก์ วัน:1 (Koenigsegg One:1) เปิดตัวครั้งแรกในเดือนมีนาคม ค.ศ. 2014 ที่งานเจนีวามอเตอร์โชว์ ซึ่งจะผลิตเพียง 6 คันนอกเหนือจากคันที่ใช้โชว์ในงาน โดยทั้งหมดได้ขายไปหมดแล้ว
สำหรับเครื่องยนต์ยังคงใช้เครื่องยนต์ 5.0 ลิตร (305 ลบ.นิ้ว) V8 ทวิน-เทอร์โบเดิม แต่พัฒนาแรงม้าเป็น 1,341 ตัว (1,360 PS; 1,000 kW) ที่ 7500 รอบ/นาที และแรงบิด 1,371 นิวตัน·เมตร (1,011 ปอนด์·ฟุต) ที่ 6000 รอบ/นาที
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
รถสปอร์ต
รถเคอนิกเส็กก์
อุทัยวรรณ แก่นสิงห์

แนนอุทัยวรรณ แก่นสิงห์ 9 กรกฎาคม พ.ศ. 2531  นักกีฬาวอลเลย์บอลหญิงทีมชาติไทย ตำแหน่ง บอลเร็ว
อุทัยวรรณ เป็นชาวจังหวัดขอนแก่น  เริ่มเล่นวอลเลย์บอลตั้งแต่อายุ 13 ปี ขณะเรียนอยู่ชั้นม.1 ที่จังหวัดขอนแก่น และเธอเป็นนักวอลเลย์บอลหญิงทีมชาติไทยที่มีส่วนสูงที่สูงถึง 189 เซนติเมตร และมีส่วนสูงที่สูงสุดในทีม
==สโมสร==
ไอเดีย-ขอนแก่น วีซี (2555 - 2556)
ศรีสะเกษ วีซี  (2556 - 2557)
สุพรีม ชลบุรี  (2558 - ปัจจุบัน)
== ผลงาน ==
=== ซีเกมส์ ===
2009 : Med 1.png เหรียญทอง
2011 : Med 1.png เหรียญทอง
=== วอลเลย์บอลชิงแชมป์เอเชีย ===
2009 : Med 1.png เหรียญทอง
=== เอเชียนคัพ ===
2010 : Med 2.png เหรียญเงิน
=== เวิลด์กรังด์ปรีซ์ ===
2009 : อันดับ 8
2010 : อันดับ 10
2011 : อันดับ 6 (ในรอบสุดท้าย)
=== เวิลด์แกรนด์แชมเปียนคัพ ===
2009 : อันดับ 6
== อ้างอิง ==
นักวอลเลย์บอลหญิงชาวไทย
นักกีฬาทีมชาติไทย
ผู้เล่นสโมสรวอลเลย์บอลขอนแก่นสตาร์
ผู้เล่นสโมสรวอลเลย์บอลศรีสะเกษ
ผู้เล่นสโมสรวอลเลย์บอลสุพรีม ชลบุรี
บุคคลจากจังหวัดขอนแก่น
วนิดา โคตรเรือง

วนิดา โคตรเรือง เกิดเมื่อวันที่ 29 มิถุนายน พ.ศ. 2533 ที่จังหวัดสกลนคร เป็นอดีตนักกีฬาวอลเลย์บอลหญิงทีมชาติไทย
== การศึกษา ==
ระดับประถม : โรงเรียนบ้านปลวกธาตุโสภาวิทยา
ระดับมัธยม : โรงเรียนสุรนารีวิทยา สายศิลป์ภาษาอังกฤษ
ระดับอุดมศึกษา : ชั้นปีที่ 2  คณะวิทยาลัยการเมืองการปกครอง  สาขา บริหารรัฐกิจและกิจการสาธารณะ PA มหาวิทยาลัยมหาสารคาม
== รางวัล ==
===สโมสร===
2013–2014 ไทยแลนด์ลีก - 16px ชนะเลิศ กับ นครราชสีมา
2014–2015 ไทยแลนด์ลีก - 16px ชนะเลิศ กับ บางกอกกล๊าส
2014 วีทีวีอินเตอร์เนชันแนลคัพ - 16px รองชนะเลิศ
2015 ไทยเดนมาร์คซูเปอร์ลีก - 16px ชนะเลิศ กับ บางกอกกล๊าส
2015 ชิงแชมป์สโมสรเอเชีย - 16px ชนะเลิศ กับ บางกอกกล๊าส
== อ้างอิง ==
==แหล่งข้อมูลอื่น==
FIVB Biography
นักวอลเลย์บอลหญิงชาวไทย
บุคคลจากจังหวัดสกลนคร
ผู้เล่นสโมสรวอลเลย์บอลหญิงนครราชสีมา
ผู้เล่นสโมสรวอลเลย์บอลบางกอกกล๊าส
ไอไซ

ไอไซ  เป็นนครที่ตั้งอยู่ทางตะวันตกสุดของจังหวัดไอจิ ประเทศญี่ปุ่น มีขนาดพื้นที่ทั้งสิ้น 66.70 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 59,464 คน และมีความหนาแน่นของประชากร 892 คนต่อตารางกิโลเมตร
== อ้างอิง ==
== แหล่งข้อมูลอื่น ==
นครในจังหวัดไอจิ
3 ทหารเสือ (นวนิยายไทย)

3 ทหารเสือสาว (นวนิยายไทย) เป็นนิยายโรแมนติก ประพันธ์โดย กิ่งฉัตร ประกอบไปด้วยนิยาย 3 เรื่อง คือ มายาตวัน, มนต์จันทรา และ ฟ้ากระจ่างดาว ซึ่งนิยายทั้งสามเรื่องนี้เป็นเซ็ทเดียวกัน แต่ตีพิมพ์คนละเวลา (มายาตวัน พ.ศ. 2536, มนต์จันทรา พ.ศ. 2541, ฟ้ากระจ่างดาว พ.ศ. 2547) เป็นเรื่องราวความรักของ 3 นักข่าวสาวประจำหนังสือพิมพ์สยามสาร ซึ่งทั้ง 3 เรื่องนั้นเคยสร้างเป็นละครมาแล้ว แต่นำมาสร้างทีละเรื่องเท่านั้น
== อ้างอิง ==
นวนิยายไทย
วรรณกรรมที่สร้างเป็นละครโทรทัศน์
ณัฐวิญญ์ วัฒนกิติพัฒน์

ณัฐวิญญ์ วัฒนกิติพัฒน์ (เกิด 24 กุมภาพันธ์ พ.ศ. 2537) ชื่อเล่น อาโป เป็นนักแสดงและนายแบบชาวไทย มีผลงานแสดงละครเรื่องแรกคือ สุดแค้นแสนรัก ปัจจุบันอาโปหมดสัญญากับทางสถานีวิทยุโทรทัศน์ไทยทีวีสีช่อง 3 และเป็นนักแสดงในสังกัด Be on cloud
== ประวัติ ==
ณัฐวิญญ์เกิดเมื่อวันที่ 24 กุมภาพันธ์ พ.ศ. 2537 จบการศึกษาระดับมัธยมศึกษาตอนต้นจากโรงเรียนหัวหินวิทยาลัย มัธยมศึกษาตอนปลายจากโรงเรียนโยธินบูรณะ และศึกษาต่อในระดับอุดมศึกษาที่มหาวิทยาลัยธรรมศาสตร์ ก่อนจะย้ายมาศึกษาต่อที่คณะนิเทศศาสตร์ มหาวิทยาลัยรังสิตในเวลาต่อมา
ณัฐวิญญ์เริ่มต้นทำงานด้านการแสดง กับทางช่อง 3 โดยเมื่อ พ.ศ. มีผลงานเรื่องแรกชื่อว่า สุดแค้นแสนรัก รับบทเป็น ธนา ทวีวัฒนะ ซึ่งหลังจากนั้น เขาก็มีละครอีกหลายเรื่อง จนสิ้นสุดสัญญากับทางช่อง 3 เมื่อ พ.ศ. 2562 และก้าวเข้าสู่เส้นทางนักแสดงอิสระในเวลาต่อมา
เมื่อ พ.ศ. 2565 มีผลงานอันโดดเด่นในซีรีส์วายเรื่อง คินน์พอร์ช พ.ศ. 2566 ได้กลับมาร่วมงานแสดงกับภาคภูมิ ร่มไทรทอง
อีกครั้งในภาพยนตร์เรื่อง แมนสรวง
== ผลงาน ==
=== ละครโทรทัศน์ ===
ผลงานในฐานะนักแสดงสังกัดสถานีวิทยุโทรทัศน์ไทยทีวีสีช่อง 3
ผลงานในฐานะนักแสดงอิสระ
=== เพลง ===
"ถักทอด้วยหัวใจ" (Acoustic Version) อัลบั้มเพลงประกอบละครซีรีส์ชุด แม่ของแผ่นดิน เรื่อง ประทีปรักแห่งใจ
===คอนเสิร์ต===
คอนเสิร์ตLOVE IS IN THE AIR : CHANNEL3 CHARITY CONCERT
KINNPORSCHE THE SERIES WORLD TOUR 2022
BE ON CLOUD NEW YEAR COUNTDOWN PARYTY 2023
KINNPORSCHE THE SERIES WORLD TOUR WTF 2023
==อ้างอิง==
== แหล่งข้อมูลอื่น ==
นักแสดงชายชาวไทย
นักแสดงสังกัดช่อง 3
นายแบบไทย
บุคคลจากโรงเรียนโยธินบูรณะ
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
โครงการถนนพุทธมณฑล

โครงการถนนพุทธมณฑล อาจหมายถึง
ถนนพุทธมณฑล สาย 1
ถนนพุทธมณฑล สาย 2
ถนนพุทธมณฑล สาย 3
ถนนพุทธมณฑล สาย 4
ถนนพุทธมณฑล สาย 5
ถนนพุทธมณฑล สาย 6
ถนนพุทธมณฑล สาย 7
ถนนพุทธมณฑล สาย 8
ถนนอุทยาน
ถนนพรานนก-พุทธมณฑล สาย 4
== ดูเพิ่ม ==
พุทธมณฑล
ถนนพุทธมณฑล

Redirectโครงการถนนพุทธมณฑล
โทรทัศน์ในประเทศคีร์กีซสถาน

โทรทัศน์ในประเทศคีร์กีซสถาน ถือกำเนิดขึ้นเมือ พ.ศ. 2501 ในสมัย สาธารณรัฐสังคมนิยมโซเวียตคีร์กีซ KTR ทำการออกอากาศรายการเป็นภาษารัสเซีย
== รายชื่อสถานีโทรทัศน์ ==
=== รัฐบาล ===
=== เอกชน ===
สถานีท้องถิ่น
==ดูเพิ่ม==
โทรทัศน์ในสหภาพโซเวียต
สื่อสารมวลชนในประเทศคีร์กีซสถาน
== อ้างอิง ==
== แหล่งข้อมูลอื่น ==
KTR Official site 
 
สื่อสารมวลชนในประเทศคีร์กีซสถาน
โด๋ ถิ มิญ

โด๋ ถิ มิญ (Đỗ Thị Minh เกิดวันที่ 3 สิงหาคม ค.ศ. 1988–) เป็นหนึ่งในสมาชิกของวอลเลย์บอลหญิงทีมชาติเวียดนาม
เธอเคยทำหน้าที่ร่วมกับสังกัด สโมสรวอลเลย์บอลไอเดียขอนแก่น ในการแข่งขันวอลเลย์บอลไทยแลนด์ลีก
== สังกัดสโมสร ==
สโมสรธองธิน เลินเวียต โพสต์แบงค์ (ค.ศ. 2011-13)
สโมสรวอลเลย์บอลไอเดียขอนแก่น (ค.ศ. 2013-14)
สโมสรวอลเลย์บอลธองธิน เลินเวียต โพสต์แบงค์ (ค.ศ. 2014-15)
== รางวัล ==
=== สโมสร ===
ชิงแชมป์สโมสรเอเชีย 2009 - อันดับ 6 ร่วมกับสปอร์ตเซ็นเตอร์
ชิงแชมป์สโมสรเอเชีย 2010 - อันดับ 7 ร่วมกับสโมสรวีทีวี บินห์เดียนลองอัน
ชิงแชมป์สโมสรเอเชีย 2012 - อันดับ 5 ร่วมกับสโมสรวีทีวี บินห์เดียนลองอัน
== ทีมชาติ ==
=== ชุดใหญ่ ===
ค.ศ. 2009 - อันดับ 7 วอลเลย์บอลหญิงชิงแชมป์เอเชีย 2009
ค.ศ. 2010 - อันดับ 7 วอลเลย์บอลหญิงชิงแชมป์เอเชียนคัพ 2010
ค.ศ. 2011 - อันดับ 7 วอลเลย์บอลหญิงชิงแชมป์เอเชีย 2011
ค.ศ. 2012 - อันดับ 4 วอลเลย์บอลหญิงชิงแชมป์เอเชียนคัพ 2012
ค.ศ. 2013 - อันดับ 6 วอลเลย์บอลหญิงชิงแชมป์เอเชีย 2013
นักวอลเลย์บอลชาวเวียดนาม
บุคคลจากโฮจิมินห์ซิตี
ผู้เล่นสโมสรวอลเลย์บอลขอนแก่นสตาร์
เคอนิกเส็กก์ ซีซีอาร์

เคอนิกเส็กก์ ซีซีอาร์ (Koenigsegg CCR) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน เปิดตัวครั้งแรกในงานเจนีวาออโตโชว์ ค.ศ. 2004
ซีซีอาร์มีคล้ายคลึงกับ ซีซี8เอส รุ่นก่อนหน้านี้มาก ทั้งประตูเปิดข้างแบบยกขึ้นทำมุม 45 องศาในแนวระดับ ซึ่งบริษัทเรียกว่า "แรปเตอร์ดอร์" (Raptor doors) แต่ถึงอย่างไรก็ตาม ซีซีอาร์ ก็มีการปรับปรุงหลายส่วน เช่นการปรับปรุงสพริเตอร์ (Splitter) ด้านหน้าให้ใหญ่ขึ้น ใส่จานเบรกที่ใหญ่ขึ้น ระบบกันสะเทือนที่พร้อมรองรับเครื่องยนต์ให้มีประสิทธิภาพขึ้น โดยใช้เครื่องยนต์ขนาด 4.7 ลิตร V8 ให้กำลังได้ถึง 806 แรงม้า (817 PS; 601 kW) ที่ 6900 รอบ/นาที และแรงบิดที่ 920 นิวตัน·เมตร (680 ปอนด์·ฟุต) ที่ 5700 รอบ/นาที รถใช้ระบบส่งกำลังเป็นเกียร์ธรรมดา 6 จังหวะ
ซีซีอาร์ สามารถทำความเร่ง 0–100 กม./ชม. ได้ใน 3.2 วินาที และความเร็วสูงสุดที่ 388 กม./ชม. (241 ไมล์/ชม.) ทำให้ "เป็นรถที่เร็วสุดในโลก (อย่างไม่เป็นทางการ) ประจำปี 2005" และ "เป็นรถที่มีกำลังเครื่องยนต์มากที่สุดประจำปี ค.ศ. 2005"
== รุ่นย่อย ==
ซีซีอาร์ รีโว (CCR REVO): รุ่นที่มาปรับโดยเคอนิกเส็กก์ ในปี ค.ศ. 2012
เอโด คอมเพทิชัน ซีซีอาร์ อีโวลูชัน (EDO Competition CCR Evolution): รุ่นแต่งโดยค่ายแต่งรถแนวเอ็กโซติกคาร์ (Exotic car) โดยใช้เงินแต่งทั้งหมดรวมแล้วกว่า 56,428 ดอลลาร์ หรือ 1.5 ล้านบาท
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
รถสปอร์ต
รถเคอนิกเส็กก์
ปาล์มเลื้อย

ปาล์มเลื้อย (saw palmetto; ) เป็นปาล์มชนิดเดียวในสกุล Serenoa กระจายพันธุ์ในทางตอนใต้ของสหรัฐฯ เป็นปาล์มกอ สูงประมาณ 2 เมตร ลำต้นมีเส้นผ่านศูนย์กลาง 25 เซนติเมตร ทอดตัวเอนไปกับพื้นดิน ใบรูปพัด กว้างถึง 1 เมตร ขอบใบจักลึกเกือบถึงสะดือ แตกเป็นใบย่อย 10-15 แผ่น สีเขียวอมฟ้า ช่อดอกสมบูรณ์เพศสีขาว ออกระหว่างกาบใบ ยาว 1 เมตร ผลกลม ขนาด 0.8 เซนติเมตร เมื่อสุกมีสีดำ
ปาล์มเลื้อยเป็นพืชทนแล้ง นิยมปลูกเป็นไม้ประดับ สารสกัดจากผลใช้รักษาโรคต่อมลูกหมากโต และการติดเชื้อในระบบทางเดินปัสสาวะ นอกจากนี้ยังรักษาอาการผมร่วงได้
== อ้างอิง ==
== แหล่งข้อมูลอื่น ==
ปาล์ม
วงศ์ย่อยลาน
ไม้ประดับ
สมุนไพร
สึชิมะ (จังหวัดไอจิ)

สึชิมะ  เป็นนครที่ตั้งอยู่ทางทิศตะวันตกของจังหวัดไอจิ ประเทศญี่ปุ่น มีขนาดพื้นที่ทั้งสิ้น 25.09 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 59,577 คน
== ประวัติ ==
ในยุคเมจิ เมื่อมีการประกาศใช้ระบบเทศบาลใน ค.ศ. 1871 ได้มีการจัดตั้งหมู่บ้านต่าง ๆ ในอำเภออามะ จังหวัดไอจิ หมู่บ้านสึชิมะก็เป็นหนึ่งในนั้น ต่อมาได้รับการยกฐานะเป็นเมืองเมื่อวันที่ 1 ตุลาคม ค.ศ. 1889 และยกฐานะเป็นนครเมื่อวันที่ 1 มีนาคม ค.ศ. 1947
== เทศกาล ==
เทศกาลเท็นโน เป็นเทศกาลที่มีประวัติยาวนานกว่าสองร้อยปี จุดสำคัญของงาน 2 วันนี้คือเทศกาลยามเย็นที่มีเรือกว่าสิบลำ แต่ละลำประดับด้วยโคมกระดาษเกือบ 500 ดวงลอยไปตามแม่น้ำเท็นโน

== อ้างอิง ==
== แหล่งข้อมูลอื่น ==
 
นครในจังหวัดไอจิ
เคอนิกเส็กก์ ซีซี8เอส

เคอนิกเส็กก์ ซีซี8เอส (Koenigsegg CC8S) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน ซีซี8เอส ถือเป็นรถคันแรกของยี่ห้อเคอนิกเส็กก์ และเป็นรถคันแรกของโลกที่ทำประตูเปิดข้างแบบยกขึ้นทำมุม 90 องศาในแนวระดับ ซึ่งเรียกว่า "แรปเตอร์ดอร์" (Raptor doors)
ซีซี8เอส เป็นรุ่นที่พัฒนามาจากรุ่น ซีซี ที่เป็นรุ่นต้นแบบมาก่อนหน้านี้ แต่สุดท้ายแล้วซีซี8เอส ก็สามารถผลิตออกมาได้เพียง 6 คัน โดย 2 จาก 6 คัน เป็นที่นั่งคนขับฝั่งขวา ในปี 2004 ก็ได้ยุติสายการผลิตลง และพัฒนาต่อมาเป็นรุ่น ซีซีอาร์ ซึ่งประสบความสำเร็จในชื่อเสียงและความเร็ว โดยเคยติดอันดับรถที่เร็วที่สุดของโลก ประจำปี ค.ศ. 2005 (อย่างไม่เป็นทางการ) ปัจจุบัน ซีซี8เอส เป็นหนึ่งรุ่นที่หายากที่สุดของเคอนิกเส็กก์
ซีซี8เอส ได้ขุมกำลังมาจากเครื่องยนต์อะลูมิเนียมของฟอร์ดขนาด  4.7 ลิตร DOHC V8 ซึ่งมี 4 วาล์วต่อหนึ่งหัวสูบและหุ้มด้วยคาร์บอน น้ำหนักรวม 210 กิโลกรัม (460 ปอนด์) สามารถให้กำลังสูงสุดที่ 664 แรงม้า (655 PS; 482 kW) ที่ 6,500 รอบ/นาที และแรงบิดที่  750 นิวตัน·เมตร (550 ปอนด์·ฟุต) ที่ 5,000 รอบต่อนาที ส่วนระบบส่งกำลังเป็นเกียร์ธรรมดา 6 จังหวะ
ซีซี8เอส ทำความเร่ง 0–100 กม./ชม. ได้ที่ 3.5 วินาที และความเร็วสูงสุดที่ 390  กม./ชม. (242 ไมล์/ชม.)
รถได้รับรางวัลมากมาย อาทิเช่น รางวัลจากกินเนสส์เวิลด์ว่า "เป็นรถที่มีกำลังเครื่องยนต์มากที่สุด" ประจำปี ค.ศ. 2006 และรางวัลการออกแบบยอดเยี่ยมทั้งจากเยอรมนีและจากสวีเดน
== อ้างอิง ==
== แหล่งข้อมูลอื่น ==
Official Koenigsegg website
Koenigsegg technical data
Modern Racer
รถสปอร์ต
รถเคอนิกเส็กก์